 Jeneraal Saacid, waxaa uu ciidanka ku soo biirey 1980kii, waxuuna darajada ka bilaabey Sarkaal Xidigle isagoo xiligaas ka mid ahaa ardeydii aan dhameysan dugsiga sare ee lagu xareeyey Kuliyada Tababarka Jaalle Siyaad halkaas oo uu 2 sano ka dib helay darajadiisa ugu horeeyey ee HAL Xidigle sanadkii 1982dii, ka dibna waxa uu ka soo shaqeeyey Gobalka Waqooyi Galbeed caasimadiisa Hargeysa xiligii uu Morgan halkaas ka talinaayey, markii dambena waxuu dib ugu soo noqdey Magaalada Muqdisho isagoo ka mid noqdey saraakiisha ka shaqeyneysey laanta Canshuuraha Booliiska ama Turbataariyo, xarun u dhow Dekada Weyn ee Magaalada Muqdisho. 